laion/Wikipedia-Exotic huggingface dataset:
פנדרו

פנדרו (בכורדית: پێندرۆ, Pêndro) האם הכפר כורדי בכורדיסטן העיראקית, הממוקם במחוז ארביל, קרוב לגבול של עיראק עם טורקיה, הוא ממוקם כ-15–18 ק"מ צפונית לבארזאן. אוכלוסייתו מונה מעל 2,540 אנשים (נכון ל-2017). מדיה וקבצים בנושא פנדרו בוויקישיתוף "PENDRO ARBIL IRAQ Geography Population Map cities coordinates location - Tageo.com". www.tageo.com. אורכב מ-המקור ב-2018-06-17. נבדק ב-2017-04-30. "במפקד 2017". www.facebook.com (בכורדית כורמנג׳ית). ערך זה הוא קצרמר בנושא יישובים בעיראק. אתם מוזמנים לתרום לוויקיפדיה ולהרחיב אותו.
לורי לייטפוט

לורי איליין לייטפוט (באנגלית: Lori Elaine Lightfoot; נולדה ב-4 באוגוסט 1962) היא עורכת דין ופוליטיקאית אמריקאית, שכיהנה כראש עיריית שיקגו בשנים 2019–2023. לייטפוט חברה במפלגה הדמוקרטית, והיא האישה האפרו-אמריקאית הראשונה והלהט"ב הראשון בתפקיד ראש עיריית שיקגו. לייטפוט נולדה במאליסון שבאוהיו. היא עבדה כתובעת, וכעורכת דין במגזר הפרטי ועמדה בראש יחידת החקירות הפנימיות של משטרת שיקגו. במסגרת תפקיד זה היא הובילה צוות שחיבר דו"ח חריף על יחסם של השוטרים בשיקגו כלפי תושבי העיר השחורים. במאי 2018 הודיעה לייטפוט על כוונתה להתמודד ראשות עיריית שיקגו. את המירוץ לתפקיד החלו 13 מתמודדים. לסיבוב הראשון של הבחירות, שנערך ב-26 בפברואר 2019 הגיעו תשעה מועמדים, ולייטפוט הובילה עם 17.54% מקולות הבוחרים. בסיבוב השני, ב-2 באפריל, התמודדה לייטפוט מול טוני פרקווינקל (Preckwinkle) וזכתה ב-73.71% מן הקולות. לייטפוט החלה את כהונתה כראש העירייה, במקום קודמה בתפקיד, רם עמנואל, ב-20 במאי 2019. בתקופת כהונתה התמודדה העיר עם מגפת הקורונה ועם עלייה במספר הפשעים האלימים בעיר. יחסיה של לייטפוט עם איגוד המורים החזק בעיר היו מתוחים, בעיקר סביב שאלות של מימון לבתי הספר הציבוריים ובטיחות המורים בחזרה ללימודים פרונטליים עם ירידת הסיכון מהמגפה. מספר מקרי הרצח בעיר עלה באופן חד במהלך המגפה, בייחוד בשנת 2021, עם ירידה קלה בשנת 2022. לייטפוט התמודדה בסיבוב הראשון בבחירות לראשות העירייה בשנת 2023, שהנושא העיקרי בהן היה הטיפול בפשע. היא הגיעה למקום השלישי, עם כ-17.1% מהקולות, אחרי פול ולאס (33.75%) וברנדון ג'ונסון (20.27%). היא לא הצליחה להעפיל לסיבוב השני שהתקיים באפריל 2023. זו הייתה הפעם הראשונה מזה 40 שנה שראש עירייה שכיהן במשך קדנציה שלמה הפסיד בבחירות. לייטפוט נישאה לאיימי אשלמן ב-31 במאי 2014, ולשתיים בת מאומצת בשם ויויאן. לייטפוט הופיעה במיני-סדרה בטלוויזיה בשם The Second City Presents: The Last Show Left on Earth. מדיה וקבצים בנושא לורי לייטפוט בוויקישיתוף אתר האינטרנט הרשמי של לורי לייטפוט (באנגלית) לורי לייטפוט, ברשת החברתית פייסבוק לורי לייטפוט, ברשת החברתית אקס (טוויטר) לורי לייטפוט, ברשת החברתית אינסטגרם לורי לייטפוט, סרטונים בערוץ היוטיוב היסטוריה בשיקגו: לסבית נבחרה לראשות העיר, באתר ynet, 3 באפריל 2019 Dana Goldstein, "Chicago Mayor Lori Lightfoot on What She Learned From Battling the Teachers’ Union", New York Times, February 14 2021 Hannah Max, "Chicago Crime Spikes im 2022, but First Drop in Number Since Pandemic", Illinois Policy, February 21 2023 Lynn Sweet, "Crime defines Chicago mayoral race: ‘The No. 1, 2 and 3 issue’", Chicago Sun-Times, February 28 2023 Eric Bradner, "Lightfoot's loss makes Chicago the latest major city to face mayoral test over crime", CNN, March 2 2023 Neil Steinberg, Lori Lightfoot: From 'kickass trial lawyer' to Chicago's next mayor, Chicago Sun-Times, ‏2019-04-03 (באנגלית) Lori Lightfoot, IMDb ערך זה הוא קצרמר בנושא אישים ובנושא ארצות הברית. אתם מוזמנים לתרום לוויקיפדיה ולהרחיב אותו.
קומפקטיפיקציה חד-נקודתית

קומפקטיפיקציה חד נקודתית היא דרך לבנות מרחב טופולוגי קומפקטי ממרחב טופולוגי כלשהו על ידי הוספת נקודה בודדת למרחב. יהא ( X , τ X ) {\displaystyle (X,\tau _{X})} מרחב טופולוגי. ניקח איזושהי נקודה שרירותית ∞ ∉ X {\displaystyle \infty \notin X} ונגדיר Y = X ∪ { ∞ } {\displaystyle Y=X\cup \left\{\infty \right\}} . נגדיר טופולוגיה τ Y {\displaystyle \tau _{Y}} על Y {\displaystyle Y} - קבוצה U ⊆ Y {\displaystyle U\subseteq Y} תחשב פתוחה אם ורק אם מתקיים אחד מהתנאים הבאים: U {\displaystyle U} הייתה במקור קבוצה פתוחה ב- X {\displaystyle X} , כלומר U ∈ τ X {\displaystyle U\in \tau _{X}} . ∞ ∈ U {\displaystyle \infty \in U} וגם Y ∖ U {\displaystyle Y\setminus U} היא קבוצה קומפקטית. נראה ש- Y {\displaystyle Y} הוא מרחב קומפקטי. יהא U {\displaystyle {\mathcal {U}}} כיסוי פתוח של Y {\displaystyle Y} . קיימת V 0 ∈ U {\displaystyle V_{0}\in {\mathcal {U}}} כך ש- ∞ ∈ V 0 {\displaystyle \infty \in V_{0}} , ומשום ש- V 0 ∈ τ Y {\displaystyle V_{0}\in \tau _{Y}} אזי Y ∖ V 0 {\displaystyle Y\setminus V_{0}} היא קבוצה קומפקטית. אבל אז ל- Y ∖ V 0 {\displaystyle Y\setminus V_{0}} יש תת-כיסוי סופי { V 1 , . . . , V n } {\displaystyle \left\{V_{1},...,V_{n}\right\}} , לכן { V 0 , V 1 , . . . , V n } {\displaystyle \left\{V_{0},V_{1},...,V_{n}\right\}} הוא כיסוי סופי של Y {\displaystyle Y} ונקבל ש- Y {\displaystyle Y} קומפקטית כנדרש. ערכים מורחבים – מרחב קומפקטי מקומית, מרחב האוסדורף אם נניח ש- X {\displaystyle X} הוא מרחב קומפקטי מקומית האוסדורף, אזי גם Y {\displaystyle Y} הוא מרחב האוסדורף. ואכן, ניקח שתי נקודות שונות x , y ∈ Y {\displaystyle x,y\in Y} . אם x , y ∈ X {\displaystyle x,y\in X} אזי משום ש- X {\displaystyle X} הוא מרחב האוסדורף, קיימות שתי קבוצות פתוחות ב- X {\displaystyle X} וזרות U {\displaystyle U} ו- V {\displaystyle V} כך ש- x ∈ U {\displaystyle x\in U} ו- y ∈ V {\displaystyle y\in V} ונסיים כי כל קבוצה פתוחה ב- X {\displaystyle X} היא קבוצה פתוחה ב- Y {\displaystyle Y} . אחרת, x = ∞ {\displaystyle x=\infty } או y = ∞ {\displaystyle y=\infty } ונניח בלי הגבלת הכלליות כי x = ∞ {\displaystyle x=\infty } . משום ש- X {\displaystyle X} הוא מרחב קומפקטי מקומית, אזי קיימת V ∈ τ X {\displaystyle V\in \tau _{X}} (ובפרט, V ∈ τ Y {\displaystyle V\in \tau _{Y}} ) כך ש- y ∈ V {\displaystyle y\in V} וש- V ¯ {\displaystyle {\overline {V}}} היא קבוצה קומפקטית. אבל אז הקבוצה U := Y ∖ { V ¯ } {\displaystyle U:=Y\setminus \left\{{\overline {V}}\right\}} היא קבוצה פתוחה ב- Y {\displaystyle Y} . בנוסף, נשים לב כי x = ∞ ∈ U {\displaystyle x=\infty \in U} ובכך מצאנו זוג קבוצות פתוחות ב- Y {\displaystyle Y} וזרות כך ש- x ∈ U {\displaystyle x\in U} ו- y ∈ V {\displaystyle y\in V} ולכן נקבל ש- Y {\displaystyle Y} הוא מרחב האוסדורף כנדרש. הטלה סטריאוגרפית קומפקטיפיקציה קומפקטיפיקציית סטון-צ'ך קומפקטיפיקציה חד-נקודתית, באתר MathWorld (באנגלית)
ועדת השמות והמדליות האנטארקטית של אוסטרליה

ועדת השמות והמדליות האנטארקטית של אוסטרליה (באנגלית: Australian Antarctic Names and Medals Committee; או בראשי תיבות: AANMC) היא ועדה ממשלתית של ממשלת אוסטרליה אשר הוקמה בשנת 1952, ופורקה בשנת 2015. הוועדה הוקמה על מנת לייעץ לממשלת אוסטרליה בשני נושאים: ועדת שמות - ועדה מייעצת על מתן שמות לאתרים גאוגרפיים בשטח הטריטורייה האנטארקטית האוסטרלית, וכן לאתרים בהאי הרד ואיי מקדונלד. ועדת פרס - ועדה המייעצת למושל הכללי של אוסטרליה, להענקת המדליה האנטארקטית האוסטרלית. חברי הוועדה ממונים על ידי השר בממשלת אוסטרליה האחראי על נושאי אנטארקטיקה. הוועדה נוסדה בשנת 1952 בשם "ועדת שמות האנטארקטית של אוסטרליה". בשנת 1982 השתנה שם הוועדה לשמה הנוכחי כדי לשקף את התפקידים הנוספים שהוועדה אחראית עליהם. הוועדה הוחלפה בשנת 2015 על ידי ועדת השמות של המחלקה האנטארקטית של אוסטרליה. המחלקה האנטארקטית של אוסטרליה הוועדה המדעית לחקר אנטארקטיקה - מפרסמת הגאזט המשווה של אנטארקטיקה ועדת השמות האנטארקטית של ניו זילנד הוועדה המייעצת לשמות אנטארקטיים של בריטניה הוועדה המייעצת לשמות אנטארקטיים אתר האינטרנט הרשמי של מחלקת אנטארקטיקה בממשלת אוסטרליה כללי מתן השמות לאתרים באנטארקטיקה, כפי שנקבעו על ידי וועדת השמות האנטארקטית של אוסטרליה
תחנת האוטובוסים שערי צפון במוסקבה

תחנת האוטובוסים "שערי צפון" במוסקבה (ברוסית: Московский автобусный вокзал Северные ворота) היא תחנת אוטובוסים מרכזית הממוקמת ברובע חוברינו בצפון העיר מוסקבה. התחנה משרתת בעיקר קווי אוטובוס בינלאומיים ונמצאת בבעלות חברת התחבורה "מוסגורטרנס" (ברוסית: Мосгортранс) ומופעלת על ידה. התחנה נחנכה בדצמבר 2018 במעמד ראש עיריית מוסקבה סרגיי סוביאנין. מבנה התחנה עמדות הביטחון אולם ההמתנה והקופות מסופי האוטובוסים תחנת האוטובוסים שערי דרום במוסקבה מדיה וקבצים בנושא תחנת האוטובוסים שערי צפון במוסקבה בוויקישיתוף "Автовокзал «Северные ворота» примет междугородные рейсы в первые месяцы 2019 года". www.m24.ru. נבדק ב-2019-01-10. "Собянин открыл новый автовокзал «Северные ворота»". ТВ Центр - Официальный сайт телекомпании. נבדק ב-2019-01-10. "Автовокзал «Северные ворота» открылся на севере Москвы". mossovetinfo.ru. "Метро ближе: «Ховрино» и район Западное Дегунино связали пешеходные мосты". Сайт Москвы. 2018-12-28. נבדק ב-2019-01-10.
נונאטאקי מאנינג

נונאטאקי מאנינג (באנגלית: Manning Nunataks) הם קבוצה של נונאטאקים המצויים בצד המזרחי של החלק הדרומי של מדף הקרח אמרי שבאנטארקטיקה. הנונאטאקטים מצויים 37 קילומטרים צפונית מזרחית מנונאטאק פיקרינג. הנונאטאקים מצויים בגובה של 4 מטרים מעל פני הים. הנונאטאקים התגלו בצילומי אוויר שבוצעו על ידי משלחות המחקר הלאומיות האוסטרליות בשנת 1957. שמם של הנונאטאקים ניתן להם על ידי ועדת השמות האנטארקטית של אוסטרליה. הנונאטאקים נקראו על שם סמל א. ס. מאנינג (A.S. Manning), מחיל האוויר המלכותי האוסטרלי, ששירת בתחנת מוסון בשנת 1958. • S.L. Harley, I.C.W. Fitzsimons, Y. Zhao, editors, Antarctica and Supercontinent Evolution, P 102 • W. F. Budd, M. J. Carry, T. H. Jacka, Results from the Amery Ice Shelf Project • Kim A. Krebs, The Morphology and Dynamics of the Lower Lambert Glacier and Amery Ice Shelf System • W. BUDD, 1. LANDON SMITH and E. WISHART, The Amery lee Shelf, P 449 נונאטאקי מאנינג באתר הסקר הגאולוגי של ארצות הברית נונאטאקי מאנינג באתר הגאזט האנטארקטי של ממשלת אוסטרליה נונאטאקי מאנינג באתר הגאזט האנטארקטי המשווה SCAR מפת אזור נונאטאקי מאנינג מידע גאוגרפי והיסטורי מידע גאוגרפי
נור אל-עין

נוּר אֶל-עֵין (בערבית מצרית: نور العين, תעתיק מדויק: נוּרֶ (א)לְעֵין; בעברית: "אור העין") הוא אלבום מוזיקת פופ ערבית של הזמר המצרי עמר דיאב שיצא לאור ב-1996. אלבום זה הוא האלבום שהצליח ביותר מבין אלבומיו של הזמר. האלבום פורסם בשנת 1996 וזכה להצלחה הן במזרח התיכון והן בשאר העולם. הוא היה האלבום הנמכר ביותר באותה תקופה מבין שאר האלבומים של אמנים מזרח-תיכוניים. שיר הנושא באלבום, חביבי יא נור אל-עין ("אהובי אור העין"), זכה להצלחה בינלאומית, בין היתר, בפקיסטן, הודו, ברזיל, איראן, אפגניסטן, ארגנטינה, צ'ילה, צרפת, ודרום אפריקה. גרסת הרמיקס של השיר זכתה לפופולריות רבה ברחבות ריקודים באירופה. הווידאו קליפ שהופק עבור השיר יחד עם להקת עַאלַם אֶל-פַן (عالم الفن) (אנ') (ער') היה אחת ההפקות המפוארות והיקרות ביותר במזרח התיכון באותם ימים. האלבום הוכר בפרסי המוזיקה העולמיים (אנ') כאלבום הנמכר ביותר במזרח התיכון בשנת 1996. האלבום מכיל שמונה רצועות: נוּר אֶל-עֵין (نور العين; אור העין) (05:09) מֻש חַצְ'עַף (חַדְעַף) (مش حضعف; לא נחלש) (05:25) נַפְס אֶל מַכַּאן (نفس المكان; אותו המקום) (04:40) לֵילֶה מִן עֹמְרִי (ليلة من عمري; לילה מחיי) (04:56) עַאיזִין יְעֵ'ירוּכּ (عايزين يغيروك; רוצים לשנותך) (05:52) מִן אַוַל מַרַּה (من أول مرة; מהפעם הראשונה) (04:35) אֶוְעֶדְנִי (إوعدني; הבטח לי) (05:25) יוֹמֵינְהֹם (يومينهم; יומיים שלהם) (03:48) מידע על האלבום נור אל-עין באתר MusicBrainz שיר הנושא נור אל-עין, בביצוע עמר דיאב, וידאו קליפ של השיר באתר יוטיוב הזמר המצרי, עמר דיאב, מוכר על ידי שיא גינס העולמי בפרסי המוזיקה העולמיים, באתר Guinness World Records, ‏2016-09-28 (באנגלית)
קזינצברציקה

קזינצברציקה (בהונגרית: Kazincbarcika) היא עיר במחוז בורשוד-אבאוי-זמפלן שבצפון מזרח הונגריה. העיר הוקמה בשנת 1947 מאיחוד של שני הכפרים ברציקה (Barcika) ושאיוקזינץ (Sajókazinc). בשנת 1954 אוחדה גם עם הכפר ברנטה ובשנת 1999 נפרדו ברנטה וקזינצברציקה שוב. פרק זה לוקה בחסר. אנא תרמו לוויקיפדיה והשלימו אותו. יהודים התיישבו במקום בשנת 1747 ורובם היו סוחרים, ומיעוטם עסקו בחקלאות. הקהילה היהודית התארגנה בשנת 1806 ובשנת 1813 הוקם בית כנסת ובמקום פעלו חברה קדישא ובית ספר. במלחמת העולם הראשונה נפלו בקרבות תשעה מיהודי שאיוקאזניץ. ובשנת 1941 נלקחו צעירים יהודים לשרות העבודה, עבודות כפייה לגברים יהודים עבור הצבא ההונגרי, שלחם לצד הגרמנים בחזית המזרח, רובם נספו. במאי 1944 הובאו יהודי הכפר לשיוסנטפטר ומשם הועברו למישקולץ ובראשית יוני 1944 שולחו למחנה ההשמדה אושוויץ. לאחר המלחמה חזרו תשעה יהודים לעיירה, שיפצו את בניין בית הכנסת ובסיוע השלטונות הקימו אנדרטה לזכר בני הקהילה שנספו בשואה. חיי הקהילה לא נתחדשו והיהודים עזבו אחרי זמן מה את המקום. גם בברציקה חיו מעט יהודים עליהם לא ידוע הרבה שאיוקאזינץ בפנקס הקהילות הונגריה, עמוד 518 שאיו-קאזינץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 402–403. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא קזינצברציקה בוויקישיתוף אתר האינטרנט הרשמי של קזינצברציקה (בהונגרית) הכפר באתר הלשכה המרכזית לסטטיסטיקה ההונגרית (באנגלית) קהילת קזינצברציקה, באתר "אנו – מוזיאון העם היהודי" מפקד האוכלוסין ההונגרי 2018 דף הקהילה מתוך מפקד קהילות הונגריה מפקדי האוכלוסין של יהודי הונגריה, 1993 מפקדי האוכלוסין של יהודי הונגריה, 1993
סברין ונדניינדו

סברין ונדניינדו (בצרפתית: Séverine Vandenhende; נולדה ב-12 בינואר 1974) היא ג'ודוקא עבר צרפתייה אשר התחרתה בקטגוריית המשקל עד 63 ק"ג. ונדניינדו התחרתה פעם אחת במשחקים האולימפיים בסידני 2000 וזכתה במדליית הזהב בקטגוריית המשקל עד 63 ק"ג. בסיבוב הראשון היא ניצחה באיפון את ג'אנג סונג-סוק הדרום קוריאנית לאחר תרגיל אורה-נגה, בשמינית הגמר היא ניצחה באיפון את סופי רוברז' הקנדית לאחר תרגיל אוצ'י-מטה-סוקאשי וברבע הגמר היא ניצחה שוב באיפון את סליטה שוטס האמריקאית לאחר תרגיל אורה-נגה. בשלב חצי הגמר היא ניצחה בווזארי את אניה וון רקובסקי הגרמנייה ובגמר ונדניינדו גברה בניקוד יוקו על לי שופנג הסינית. ונדניינדו מחזיקה במדליית זהב מאליפות העולם משנת 1997. באליפויות אירופה היא זכתה בשתי מדליות; מדליית כסף (2000) ומדליית ארד (1997). ונדניינדו התחרתה בשנת 1995 באוניברסיאדת פוקואוקה וזכתה במדליית הכסף. במהלך הקריירה ונדניינדו זכתה במדליות רבות בתחרויות מהסבב העולמי וביניהן מדליות מטורנירי פריז ומוסקבה. סברין ונדניינדו, באתר olympedia.org סברין ונדניינדו, באתר איגוד הג'ודו העולמי סברין ונדניינדו, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
דניאפרו מוהילב

דניאפרו מוהילב (בבלארוסית: ФК Дняпро Магілёў; ברוסית: ФК Дняпро Могилёв, או ФК Днёпр Могилёв) היה מועדון כדורגל בלארוסי, מהעיר מוהילב, שהוקם כיורש לקבוצת דנייפר מוהילב, בעקבות מיזוג עם קבוצת לוץ' מינסק במרץ 2019. אצטדיון הבית היה אצטדיון ספרטק בעיר. ערכים מורחבים – דנייפר מוהילב, לוץ' מינסק דניאפרו מוהילב נוסדה בתחילת 2019 כתוצאה ממיזוג בין דנייפר מוהילב (שהייתה קיימת משנת 1960) ולוץ' מינסק (שעל משאביה מסתמכת הקבוצה החדשה). המועדון המאוחד קיבל את מקום הליגה של לוץ', את החסויות שלה ואת רוב הרכב הסגל, תוך שמירה על מספר קטן של שחקנים מדנייפר והעברתם למוהילב. קבוצות הנוער של שתי הקבוצות לא מוזגו והמשיכו את השתתפותן בתחרויות הנוער בנפרד. בשנת 2020 פורק ובמקומו נולד מועדון דנייפר מוהילב (2020). אתר האינטרנט הרשמי של דניאפרו מוהילב דניאפרו מוהילב, ברשת החברתית אינסטגרם דניאפרו מוהילב, ברשת החברתית VK דניאפרו מוהילב, ברשת החברתית אקס (טוויטר) דניאפרו מוהילב, ברשת החברתית פייסבוק דניאפרו מוהילב, ברשת החברתית Odnoklassniki.ru המועדון המאוחד ייקרא דניאפרו
נמאן גרודנו (הוקי קרח)

נמאן גרודנו היא קבוצת הוקי קרח מקצוענית מהעיר גרודנו שבבלארוס המתמודדת בליגת העל הבלארוסית בהוקי קרח. באמתחתה שבע זכיות באליפות הלאומית והיא אחת המעוטרות בבלארוס. ליגת העל הבלארוסית בהוקי קרח (7): 1998, 1999, 2001, 2013, 2014, 2017, 2018 הגביע הבלארוסי בהוקי קרח (2): 2014, 2016 ליגת ההוקי של מזרח אירופה (1): 1996 הגביע הקונטיננטלי (1): 2014/15 מדיה וקבצים בנושא נמאן גרודנו בוויקישיתוף אתר האינטרנט הרשמי של נמאן גרודנו ערך זה הוא קצרמר בנושא הוקי קרח ובנושא בלארוס. אתם מוזמנים לתרום לוויקיפדיה ולהרחיב אותו.
Hard Rock Hallelujah

Hard Rock Hallelujah (בתעתיק לעברית: הארד רוק הללויה; מוכר גם כרוק כבד הללויה) הוא שיר שנכתב ובוצע בידי הלהקה הפינית "לורדי" אשר חבריה ידועים במנהגם להסתיר את פניהם וגופם באיפור כבד ותחפושות בהשראת סרטי אימה. השיר ייצג את פינלנד באירוויזיון 2006 והגיע למקום הראשון. השיר נכתב ובוצע בידי להקת לורדי אשר הוציאו עבורו שני קליפים. השיר ייצג את פינלנד באירוויזיון 2006 שנערך באתונה וזכה במקום הראשון עם 292 נקודות. המספר הגבוה ביותר בהיסטוריה של האירוויזיון עד אז. השיר בוצע על רקע פירוטכניקה נרחבת, וחברי הלהקה ביצעו אותו עם תחפושות המפלצות הרגילות שלהם. מיסטר לורדי הוסיף לתחפושת שלו כובע עם דגל פינלנד. בעקבות הזכייה באירוויזיון, ב-26 במאי נשבר שיא גינס כאשר 80,000 איש התאספו בהלסינקי לאירוע קריוקי ענק שבמהלכו שרו את הארד רוק הללויה. בנוסף זכתה הלהקה ב"פרס התקשורת" ע"ש מרסל בזנסון עבור השיר. בעקבות הזכייה שינו בעיר רובניימי את שמה של כיכר סמפו במרכז העיר לכיכר לורדי. מידע על היצירה "Hard Rock Hallelujah" באתר מיוזיק בריינז מידע על הסינגל "Hard Rock Hallelujah" באתר מיוזיק בריינז מידע על היצירה "Hard Rock Hallelujah" באתר Discogs סרטון השיר "Hard Rock Hallelujah" באתר יוטיוב הביצוע באירוויזיון 2006 מתוך ערוץ היוטיוב הרשמי של האירוויזיון הקליפ הרשמי לשיר באתר יוטיוב איי.אף.פי, בפינלנד קוראים כיכר על-שם זוכת האירוויזיון, באתר ynet, 22 במאי 2006
יואל משה לנדא מיאברוב

רבי יואל משה סג"ל לנדא מיאברוב (ה'תקע"ז, 1816 - ג' בטבת ה'תרנ"ד, 1893) היה רב בערים ליז'ענסק מאגרוב ויאברוב, תלמיד אביו רבי מרדכי זיסקינד מסטריא ורבי שלום רוקח מבלז. יואל משה נולד בשנת ה'תקע"ז לרבי מרדכי זיסקינד לנדא. בנעוריו למד תורה אצל אביו. בהגיעו לפרקו נישא לבת אחד מרבני העיר זאלקווא ועבר לגור שם. שם נשא ונתן בדברי תורה עם רבי שלמה קלוגר, ועם רב העיר רבי צבי הירש חיות. בתחילה כיהן ברבנות העיר מאגרוב, בשנת תרכ"ה עבר לכהן ברבנות ליז'ענסק, ובשנת תרל"ה נתמנה לרב בעיר יאברוב, בעיר זו תיקן הרבה פרצות בענייני הדת, כן מינה לראשי הקהל רבנים אשר היו מעורים בין העם ומתריעים בפניו על כל הצריך תיקון. כאביו המשיך אף הוא להילחם בעוז נגד המשכילים, וחתם על קול קורא נגד הרפורמה וההשכלה יחד עם גדולי גליציה, כמו כן פרסם מכתב הקורא להתרחק מעליהם. עד בואו לעיר היו מתפללים בכל בתי הכנסת בנוסח אשכנז, והוא הנהיג להתפלל בנוסח ספרד. בעת אשר החלו משתמשים בטכנולוגיות המבוססות על חשמל, נוצר פולמוס בין גדולי ישראל האם עשייה על ידי מכונה חשמלית נחשבת כעשייה 'לשמה' או לא, נידון זה היה בעיקר לגבי מצות מכונה וטויית ציצית לשמה. רבי יחזקאל משינוואה שנשא ונתן בעניין שלח את דעתו לאביו רבי חיים מצאנז, ששלח את השאלה לרבי יואל משה אשר הכריע לאיסור, ומכח זה פסק רבי חיים מצאנז בספרו שו"ת דברי חיים, לאסור. בנו מספר כי היה לומד תורה בקדושה, והיה יודע על חידושי תורה שנאמרו לפניו, האם המחדש הוא יהודי ירא שמים אם לאו, אף שאותו אדם לא היה לפניו. נפטר במוצאי חנוכה ג' בטבת תרנ"ד ונקבר בבית הקברות העתיק בעיר יאברוב. בנו, רבי נפתלי הירץ סג"ל לנדא מסטרליסק מחבר הספרים אהבת ציון וחקר הלכה. חתנו, רבי דוד מנחם מאניש באב"ד רבה של טרונופול מחבר שו"ת חבצלת השרון. חתנו, רבי משה הורשובסקי. חתנו, רבי דוד רוטמן. חתנו, רבי עזריאל זושא הלוי קארענרייך. ראו שו"ת נדרי זריזין, וכינויי נדרים עיתון מחזיקי הדת - גאליציה. ראו קובץ נחלת מאיר - נארול הקדמת ספר אהבת ציון - לבנו רבי נפתלי הירץ מסטרעליסק.
נמאן גרודנו (כדורגל)

נמאן גרודנו (בבלארוסית: ФК Нёман Гродна; ברוסית: ФК Неман Гродно) הוא מועדון כדורגל בלארוסי מהעיר גרודנו, הנקרא על שמו של נהר ניימן ונוסד בשנת 1964. מאז 1992 הקבוצה השתתפה בכל עונות הליגה העליונה של בלארוס. מאז 1964, הקבוצה שיחקה בליגה השלישית בחשיבותה במערך ליגות הכדורגל הסובייטיות כמעט כל הזמן, למעט שתי עונות (1968 ו-1969) כשהתמודדה בליגה השנייה. הקבוצה הייתה קרובה להעפיל לליגה הראשונה בשנת 1966 וב-1980, אבל איבד את הסיכויים לקראת סוף העונה, בשני המקרים. מאז 1992 נמאן משתתפת בליגת העל הבלארוסית. בשנת 1993, הקבוצה זכתה בגביע הבלארוסי. השנים המוצלחות ביותר של הקבוצה היו בתחילת שנות ה-2000, כאשר אחרי שסיימה במקום הרביעי ברציפות, סיימה את עונת 2002 במקום השני, כשהיא שנייה רק לבאטה בוריסוב. בעונת 2024 זכתה בגביע השני שלה כשגברה על איסלוץ' בגמר. ליגת העל הבלארוסית סגנות (1): 2002 הגביע הבלארוסי זכייה (2): 1993, 2024 גמר (2): 2011, 2014 נמאן גרודנו (הוקי קרח) אתר האינטרנט הרשמי של נמאן גרודנו נמאן גרודנו, ברשת החברתית פייסבוק נמאן גרודנו, ברשת החברתית אקס (טוויטר) נמאן גרודנו, ברשת החברתית אינסטגרם פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net
נמאן גרודנו

האם התכוונתם ל... נמאן גרודנו (אגודת ספורט) – אגודת ספורט מרכזית מהעיר גרודנו נמאן גרודנו (הוקי קרח) – מועדון הוקי קרח בלארוסי מהעיר גרודנו נמאן גרודנו (כדורגל) – מועדון כדורגל בלארוסי מהעיר גרודנו נמאן גרודנו (אצטדיון) – מתחם ספורט המשמש את קבוצת הכדורגל
הומל (הוקי קרח)

הומל (ברוסית: ХК Гомель) הוא מועדון הוקי קרח מהעיר הומל שבבלארוס. המועדון נוסד בשנת 2000 ומשתתף בליגת העל הבלארוסית. ליגת העל הבלארוסית: זכייה (1) : 2003 סגנות (): 2009 הגביע הבלארוסי: זכייה (5): 2003, 2004, 2007, 2012, 2017 סגנות (2): 2002, 2004 מדיה וקבצים בנושא הומל בוויקישיתוף אתר האינטרנט הרשמי של הומל (ברוסית) הומל, ברשת החברתית אינסטגרם הומל, ברשת החברתית VK ערך זה הוא קצרמר בנושא בלארוס ובנושא הוקי קרח. אתם מוזמנים לתרום לוויקיפדיה ולהרחיב אותו.
שחטיור סליהורסק (הוקי קרח)

שחטיור סליהורסק הוא מועדון הוקי קרח שמבוסס בעיר סליהורסק, בלארוס. המועדון נוסד בשנת 2009 ומתמודד בליגת העל הבלארוסית. המועדון הוקם כדי לשמש כקבוצת מילואים עבור דינמו מינסק מליגת KHL. אליפות בלארוס (1): 2015 שחטיור סליהורסק מדיה וקבצים בנושא שחטיור סליהורסק בוויקישיתוף אתר האינטרנט הרשמי של שחטיור סליהורסק ערך זה הוא קצרמר בנושא הוקי קרח ובנושא בלארוס. אתם מוזמנים לתרום לוויקיפדיה ולהרחיב אותו.
מוריס קליינהאוז

מוריס קליינהאוז (1927 – פברואר 2014) היה פסיכיאטר ומהפנט ישראלי. קליינהאוז נולד בסנטיאגו בירת צ'ילה. שם למד רפואה והתנסה לראשונה בהיפנוט. הוא עלה לישראל בשנת 1952, התגורר בקיבוץ נירים ועד לשנת 1957 עבד כרופא כפרי ביישובי האזור. התמחה בפסיכיאטריה במרכז לבריאות הנפש באר יעקב. בשנת 1962 הקים את האגודה הישראלית להיפנוזה. בהמשך מונה למנהל המרכז הקהילתי לבריאות הנפש ביפו ולראש שירותי בריאות הנפש במשרד הבריאות. היה מרצה בכיר בפסיכיאטריה באוניברסיטת תל אביב. בשנותיו האחרונות היה מנהל השירות להיפנוזה ופסיכופיזיולוגיה במרכז הרפואי שיבא. קליינהאוז קידם בישראל את אפשרות הטיפול בהיפנוזה ולימד רופאים רבים את שיטת ההיפנוט. במהלך חייו נעזרו בו השב"כ, "המוסד" ומשטרת ישראל. לדוגמה, תרומתו של קליינהאוז הייתה ניכרת בתפיסת "צלפת הטוּטוּ" – אישה שירתה בעוברי אורח מאקדח טוטו שהחזיקה בארנקה. הוא היפנט שני עדי ראייה וכך הצליח לגרום להם לתאר את דיוקנה של הצלפת. בשנת 1975 הופנטה תלמידת התיכון יפה סויסה על ידי המהפנט אבישלום דרורי. היא נכנסה לתרדמת שנמשכה ימים אחדים ורק ד"ר קליינהאוז הצליח בעזרת היפנוזה להעיר אותה. בעקבות אירוע זה נחקק בשנת 1984 חוק השימוש בהיפנוזה שקידם קליינהאוז. ישראל הייתה למדינה הראשונה בעולם שמגבילה את השימוש בהיפנוזה למטפלים מורשים בלבד. בשנת 2000 קיבל פרס מטעם האגודה הבינלאומית להיפנוזה. מוריס קליינהאוז נפטר בפברואר 2014, נקבר בבית העלמין של קיבוץ מעברות והותיר אחריו אישה ושני ילדים. עופר אדרת, חייו המסתוריים של ד"ר מוריס קליינהאוז, אבי ההיפנוזה בישראל, באתר הארץ, 21 בפברואר 2014 נחי אלון, לזכרו של פרופ' מוריס קליינהאוז, באתר האגודה הישראלית להיפנוזה מ. עד, מוריס - הרופא בעל היוזמה, דבר, 1 בינואר 1957; יישובי הנגב נפרדו מד"ר קליינהאוז, למרחב, 16 בינואר 1957; מסיבת פרידה לד"ר קליינהאוז נערכה בקיבוץ מגן, על המשמר, 16 בינואר 1957 יוכבד בוקסר, כאן מרפאים נפשות, מעריב, 27 באפריל 1977 אברהם פלג, "4 נקודות החרדה" בטיפול הפסיכיאטרי, מעריב, 25 בינואר 1980 ד"ר מוריס קליינהאוז, באתר ynet, 19 בנובמבר 2003 יגאל לב, בעלת האקדח, מעריב, 20 באפריל 1976 שלמה גבעון, "יפה בתכם בסדר גמור היא רק קצת רעבה", מעריב, 27 בפברואר 1975 חוק השימוש בהיפנוזה, התשמ"ד-1984, ס"ח 1120 מ-28 ביוני 1984 ynet, ד"ר מוריס קליינהאוז, באתר ynet, 19 בנובמבר 2003
מסך דק

מסך דק הוא סוג של צג שעוביו קטן באופן יחסי בהשוואה לסוגי צגים אחרים, ולרוב עומד על מספר סנטימטרים בודדים. המסך הדק הפך לנפוץ עבור מחשבים וטלוויזיות במהלך העשור הראשון של המאה ה-21 וטכנולוגיות הפעולה הנפוצות של המסך הדק הן TFT LCD, פלזמה ו-OLED. זמן תגובה (בדרך כלל 2 עד 25 מילישניות עבור אפור לאפור). ניגודיות (בדרך כלל 300:1 עד 8000:1). בהירות (בדרך כלל 200 עד 500 קנדלה למ"ר). ניתן לייצר את צג כבעל חזית שטוחה או קמורה, ואף כצג בעל צורה גמישה או מתקפלת. התמונה הרבה יותר חדה מאשר מסכי CRT. מפיק פחות קרינה אלקטרומגנטית. יעיל יותר מבחינת צריכת אנרגיה. מסכים דקים קומפקטיים יותר. אין הבהובים. מספר מסכים דקים מסוג LED אשר מציגים פרסומות וקדימונים של סרטי קולנוע חדשים על גבי החזית של המבנה טאיפיי ארנה(אנ') קורא הספרים האלקטרוני אמזון קינדל מכיל גם הוא מסך דק מסך דק מסוג LCD המציג מידע לנוסעים בשירות הרכבת מסך דק מהצד שפופרת קרן קתודית (התקן תצוגה) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.